EkBass/fiwiki-20250220-pages-articles huggingface dataset:
Nadežda Hnykina-Dvališvili

Nadežda Hnykina Dvališvili () (s. 24. kesäkuuta 1933 Tbilisi) on neuvostoliittolainen yleisurheilija ja olympiamitalisti. Hnykina Dvališvili voitti pronssia Helsingin olympiakisojen naisten 200 metrillä vuonna 1952. Sadalla metrillä hän karsiutui välierissä. Neuvostoliiton 4 × 100 metrin viestijoukkueen mukana hän saavutti neljännen sijan. Melbournen olympiakisoissa Hnykina-Dvališvili osallistui pituushyppyyn, jossa voitti pronssimitalin. == Lähteet == Luokka:Neuvostoliittolaiset pikajuoksijat Luokka:Neuvostoliittolaiset olympiamitalistit Luokka:Vuonna 1933 syntyneet Luokka:Elävät henkilöt
Sinkkihydroksidi

Sinkkihydroksidi (Zn(OH)2) on sinkki- ja hydroksidi-ionien muodostama epäorgaaninen ioniyhdiste. Sinkkihydroksidi on kiinteä valkoinen aine. Yhdistettä muodostuu lisättäessä sinkki-ioneita sisältävään liuokseen emästä, esimerkiksi natriumhydroksidia. Sinkkihydroksidi liukenee veteen vain hyvin heikosti, jolloin se saostuu. :Zn2+(aq) + 2 OH-(aq) → Zn(OH)2(s) Sinkkihydroksidi on luonteeltaan amfolyyttinen aine ja liukenee sekä happoihin että emäksiin. Vahvojen emästen, kuten natriumhydroksidin liuokseen se liukenee muodostaen sinkaatti-ioneja, esimerkiksi tetrahydroksosinkaatti- ioneja ([Zn(OH)4]2-). Yhdiste liukenee myös ammoniakkiin, jolloin syntyy tetra- tai heksa-ammiinisinkkikomplekseja ([Zn(NH3)4)]2+, [Zn(NH3)6]2+). Kuumennettaessa yli 120 °C lämpötilaan sinkkihydroksidista muodostuu sinkkioksidia. ==Lähteet== Luokka:Hydroksidit Luokka:Sinkkiyhdisteet
John Jackson (ampuja)

John E. Jackson (14. helmikuuta 1885 Lincoln - 17\. kesäkuuta 1971 Fairfield, Iowa) oli yhdysvaltalainen ampuja ja olympiavoittaja. Jackson kilpaili Tukholman olympialaisissa 1912 kolmessa lajissa. Hän sijoittui 300 metrin sotilaskiväärin moniasentokilpailussa 33:nneksi, mutta sai pronssia 600 metrin kisasta tuloksella 93. Jackson ampui myös maansa kultaa voittaneessa makuuasentokisan joukkueessa samalla aseella. == Lähteet == * Jacksonin profiili sports-reference.com -sivustolla === Viitteet === Luokka:Yhdysvaltalaiset ampujat Luokka:Yhdysvaltalaiset olympiavoittajat Luokka:Vuonna 1885 syntyneet Luokka:Vuonna 1971 kuolleet
Marga Petersen

Margarete "Marga" Petersen (Kallensee, 18. syyskuuta 1919 Bremen – 22. syyskuuta 2002 Bremen) oli saksalainen yleisurheilija, jonka päälaji oli pikajuoksu. Hän urheili Saksan liittotasavallan joukkueessa Helsingin olympiakisoissa 1952 4 x 100 metrin viestissä, jossa hän voitti hopeaa joukkuetovereinaan Maria Sander, Helga Klein ja Ursula Knab. Samoissa kisoissa hän juoksi myös 100 metrin kilpailussa jääden välierässään viidenneksi. ==Lähteet== * sports-reference Luokka:Saksalaiset pikajuoksijat Luokka:Saksalaiset olympiamitalistit Luokka:Vuonna 1919 syntyneet Luokka:Vuonna 2002 kuolleet
John Jackson

John Jackson voi viitata ainakin seuraaviin henkilöihin: * John Hughlins Jackson, englantilainen neurologi * John Jackson, skotlantilainen tähtitieteilijä * John Jackson, kanadalais-yhdysvaltalainen fyysikko * John M. Jackson, yhdysvaltalainen näyttelijä * John Jackson, englantilainen taidemaalari * Johnny Jackson, The Jackson 5 -yhtyeen rumpali * John Jackson, yhdysvaltalainen bluesmuusikko * Fabolous, oikealta nimeltään John Jackson, yhdysvaltalainen rap-muusikko * J. J. Jackson, yhdysvaltalainen radio- ja televisiopersoona * John Adams Jackson, yhdysvaltalainen kuvanveistäjä * John Jackson englantilainen nyrkkeilijä * John Jackson, neitsytsaarelainen nyrkkeilijä * John David Jackson, yhdysvaltalainen nyrkkeilijä * John Jackson (s. 1833), englantilainen kriketinpelaaja * John Jackson (s. 1841), englantilainen kriketinpelaaja * John Jackson (s. 1880), englantilainen kriketinpelaaja * John Jackson (1885–1971), yhdysvaltalainen ampuja * John Jackson, yhdysvaltalainen lakiprofessori * John Paul Jackson, yhdysvaltalainen saarnaaja
Piave (juusto)

Piave on italialainen lehmänmaidosta valmistettava pastöroitu kova juusto. Se on nimetty Bellunon laakson Piave-joen mukaan, mistä juustoon käytettävä maito myös kerätään. Sen yleisimmät laadut ovat Piave Mezzano ja Piave Vecchio. Piave luokitellaan kypsytysajan mukaan: * Fresco, 30–60 päivän kypsytys * Mezzano, 60–180 päivää, yleensä lähellä 180 päivää * Vecchio, yli 180 päivää * Vecchio Oro del Tempo, yli 12 kuukautta Piavella on pähkinäinen maku, ja se muistuttaa parmesaanijuustoa. ==Lähteet== ==Aiheesta muualla== * The Nibble: Piave Vecchio Cheese, A Great Italian Mountain Cheese Luokka:Italialaiset juustot Luokka:Lehmänmaitojuustot
Piave

Piave voi tarkoittaa seuraavia: * Piave, joki Italiassa * Piave, italialainen juusto * Francesco Maria Piave, italialainen libretisti.
Sylvi Keskinen

Sylvi Marjatta Ruth Keskinen (myöhemmin Weintraub, 8. heinäkuuta 1933 Ylöjärvi – 4. toukokuuta 2013 HelsinkiHelsingin Sanomat 23.5.2013 s. C 14 Artikkelin verkkoversio) oli suomalainen yleisurheilija. Hänen päälajinsa oli 80 metrin aitajuoksu. Sylvi Keskinen karsiutui Helsingin 1952 olympialaisissa 80 metrin aitajuoksun alkuerissä. Hän edusti Suomea maaottelussa Eskilstunassa 1954. Seuratasolla Keskinen edusti Valkeakosken Hakaa. Vuonna 1954 hän juoksi 200 metrin viralliseksi Suomen ennätykseksi ajan 26,1. 80 metrin aitajuoksun Suomen mestaruuden Keskinen voitti 1950 ajalla 12,2. Hän saavutti lisäksi hopeaa 1953 ja 1954 sekä pronssia 1951. Pronssia tuli myös 100 metrillä vuonna 1953. Weintraub oli ammatiltaan röntgenhoitaja ja ensimmäisiä joka koulutettiin 1950-luvulla suoraan röntgenhoitajaksi. Hän työskenteli Helsingissä Marian sairaalan röntgenosastolla ja myöhemmin lääkärimiehensä vastaanottoapulaisena. == Lähteet == == Aiheesta muualla == * * Sylvi Keskisen olympiatulokset Luokka:Suomalaiset pika-aitajuoksijat Luokka:Vuonna 1933 syntyneet Luokka:Vuonna 2013 kuolleet
Eric Carlberg

Gustaf Eric Carlberg (5. huhtikuuta 1880 Karlskrona - 14\. elokuuta 1963 Tukholma) oli ruotsalainen ampuja, miekkailija ja nykyaikainen viisiottelija. == Urheilu-ura == Carlberg edusti ammunnassa Stockholms AF:ää, Stockholms PK:ta ja niin ikään tukholmalaista FOK:ta. Hän kilpaili Ateenan välikisoissa 1906 kahdeksassa eri ammuntalajissa ja sai parhaan sijoituksensa 25 metrin pistoolista, jossa hän oli 11. Carlberg oli voittamassa hopeaa 50 ja 100 jaardin pienoiskiväärin makuuasentokilpailusta Lontoon olympialaisissa 1908. Hän oli tuolloin myös muun muassa viides 50 jaardin pistoolin joukkuekisassa ja jaetulla yhdeksännellä sijalla 25 jaardin pienoiskiväärin katoavien maalien kilpailussa. Carlberg voitti Tukholman olympialaisissa 1912 neljä mitalia, joista kaikki joukkuekilpailuissa. Hän sai kaksi kultaista ja kaksi hopeista mitalia. Carlbergin paras henkilökohtainen sijoitus tuli 30 metrin olympiapistoolista, jossa hän oli kuudes. Hän osallistui vielä Pariisin kisoihin 1924, joiden aikaan hän oli 44-vuotias. Carlberg sijoittui 25 metrin kuvioammunnassa viidenneksitoista. Carlbergin miekkailuseura oli tukholmalainen FFF. Hän kilpaili kalvassa vuoden 1908 olympialaisissa, joissa hän putosi henkilökohtaisen kilpailun alkulohkossa. Carlberg miekkaili myös joukkuekilpailussa, jossa Ruotsi sijoittui viidenneksi ja ylsi neljännelle tilalle Tukholmassa 1912. Hän aloitti nykyaikaisen viisiottelun olympialaisissa 1912, mutta keskeytti ensimmäisen lajin jälkeen. == Yksityiselämä == Eric ja hänen kaksosveljensä Vilhelm, joka oli myös ampuja, olivat eläinlääkäri-isän neljästä lapsesta nuorimmat. Heidän isänsä kuoli kaksosten ollessa 12-vuotiaita. Sekä Ericistä että Vilhelmistä tuli sotilaita, ja he pääsivät majurin arvoon asti. Molemmat hankkivat pätevyyden myös liikunnanopettajiksi. Carlberg meni vuonna 1924 naimisiin Elsa Lindellin kanssa. Myöhemmin hän oli sijoitettuna nykyisen Iranin alueelle kolmen vuoden ajan perustamassa joukkoja. Carlberg nimitettiin Ruotsin konsulikenraaliksi Teheraniin 1930 ja hän toimi Suomen konsulikenraalina kaupungissa vuosina 1935-1958\. == Lähteet == * Carlbergin profiili sports-reference.com -sivustolla === Viitteet === Luokka:Ruotsalaiset ampujat Luokka:Ruotsalaiset miekkailijat Luokka:Ruotsalaiset nykyaikaiset viisiottelijat Luokka:Ruotsalaiset olympiavoittajat Luokka:Vuonna 1880 syntyneet Luokka:Vuonna 1963 kuolleet
Pesukarhulakki

Pesukarhulakki eli supilakki tai supihattu (joskus myös sudenpentulakki tai Davy Crockett -lakki) on pesukarhun nahasta tehty turkislakki, jonka tunnusomainen piirre on niskan puolelta riippuva pesukarhun raidallinen häntä. Joskus mukana voi olla myös pesukarhun pää hatun etupuolella. Hattumalli yhdistetään yleisesti Yhdysvaltojen 1800-luvun alkupuolen rajaseutujen uudisasukkaisiin ja turkismetsästäjiin. Aivan erityisesti se on assosioitu legendaariseen Davy Crockettiin. Pesukarhulakki on Pohjois-Amerikassa ollut ajoittain muodissa myös myöhempinä aikoina, erityisesti nuorten poikien päähineenä. ==Populaarikulttuurissa== Lakki tunnetaan myös Aku Ankka -sarjakuvissa kuvitteellisen Sudenpennut-partiojärjestön tunnuspäähineenä. ==Aiheesta muualla== Luokka:Päähineet
Aino Autio

Aino Eliisa Isomäki (o.s. Autio; 4. tammikuuta 1932 Seinäjoki – 17. marraskuuta 2022 Hämeenlinna) oli suomalainen yleisurheilija.Urheilumme Kasvot Osa 2, Isomäki o.s. Autio, Aino Eliisa, sivu 550, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1974Juoksut Helsingin olympialaisissa yhä kirkkaina mielessä, Hämeen Sanomat, 2022, No 2, sivut B2–B3, julkaistu 3.1.2022 Hänen päälajinsa oli 80 metrin aitajuoksu. Aino Autio karsiutui Helsingin 1952 olympialaisissa 80 metrin aitajuoksun alkuerissä. Autio osallistui myös pikaviestiin, jossa Suomen joukkue karsiutui alkuerissä. Autio edusti Suomea kolmessa maaottelussa 1951–1953, joissa voitti aitajuoksun Göteborgissa 1951 ja Kööpenhaminassa 1952. Seuratasolla Autio edusti Seinäjoen Urheilijoita. Vuonna 1952 hän juoksi 200 metrin Suomen ennätykseksi ajan 26,6. Autio voitti 80 metrin aitajuoksun Suomen-mestaruuden vuonna 1951 ja saavutti lisäksi hopeaa vuonna 1952 sekä aidoissa että 200 metrillä ja myös 4 x 100 metrillä vuosina 1951–1953. Isomäki toimi Seinäjoen Urheilijoiden tyttöjen ohjaajana 1950-luvun lopulla ja oli Kuortaneen urheiluopiston leirihuoltajana. Isomäki valmistui kotiteollisuusopettajaksi Wetterhoffin kotiteollisuusopistosta vuonna 1956. Hän toimi Seinäjoen tyttölyseossa käsityön ja piirustuksen opettajana, Kurikan kansalaiskoulussa kudonnan opettajana, ja Forssan B-mielisairaalassa askartelunohjaajana, josta työstä eläköityi. Isomäen harrastukset olivat hiihto, lenkkeily, mökkeily ja avantouinti, sekä myöhemmin käsityöt, sudokut, kryptot ja penkkiurheilu. Isomäki ehti asua kaikkiaan 13 paikkakunnalla, viimeiseksi Hämeenlinnassa. == Lähteet == Luokka:Suomalaiset pika- aitajuoksijat Luokka:Suomalaiset pikajuoksijat Luokka:Vuonna 1932 syntyneet Luokka:Vuonna 2022 kuolleet
Tejay van Garderen

Tejay van Garderen (s. 12. elokuuta 1988 Tacoma) on yhdysvaltalainen maantiepyöräilijä. Hän aloitti ammattilaisuransa Team HTC -joukkueessa 2010, edusti BMC Racing Teamia 2012−2018 ja viimeisinä ammattilaiskausinaan 2019–2021 EF Education -joukkuetta. Hän menestyi etenkin etappikilpailuissa. Hän voitti Ranskan ympäriajon 2012 nuorten kilpailun. == Saavutuksia == Lähteet: Cyclingbase, Cycling Archives ;2008 :Flèche du Sud, 1. etapin voitto :GP Tell, 3. etapin voitto :Tour de l'Avenir, 9. etapin voitto ;2009 :Tour du Haut Anjou (alle 23-v. kilpailu), kokonaiskilpailun voitto :Olympia's Tour, 5. etapin voitto :Circuito Montañés, kokonaiskilpailun voitto :Tour de l'Avenir, kokonaiskilpailussa toinen ;2010 :Turkin ympäriajo, kokonaiskilpailussa toinen :Critérium du Dauphiné, kokonaiskilpailussa kolmas ;2011 :Volta ao Algarve, kokonaiskilpailussa toinen :Tour of Utah, 3. etapin (aika-ajo) voitto ;2012 :Pariisi–Nizza, kokonaiskilpailussa viides :Ranskan ympäriajo, kokonaiskilpailussa viides, nuorten kilpailun voitto :USA Pro Cycling Challenge, kokonaiskilpailussa toinen, 2. etapin voitto :MM-kilpailut, joukkueaika-ajossa hopeaa, aika-ajossa neljäs ;2013 :Tour de San Luis, kokonaiskilpailussa toinen :Pariisi–Nizza-ajo, kokonaiskilpailussa neljäs :Critérium International, kokonaiskilpailussa kolmas, nuorten kilpailun voitto :Kalifornian ympäriajo, kokonaiskilpailun ja 6. etapin (aika-ajo) voitto :Ranskan ympäriajo, 18. etapilla toinen :USA Pro Challenge, kokonaiskilpailun ja 5. etapin (aika-ajo) voitto ;2014 :Omanin ympäriajo, kokonaiskilpailussa toinen :Katalonian ympäriajo, kokonaiskilpailussa kolmas, 4. etapin voitto :Baskimaan ympäriajo, kokonaiskilpailussa kuudes :Ranskan ympäriajo, kokonaiskilpailussa viides :USA Pro Cycling Challenge, kokonaiskilpailun sekä 3. ja 6. etapin voitto :MM-kilpailut, joukkueaika-ajossa kultaa ;2015 :Omanin ympäriajo, kokonaiskilpailussa toinen :Katalonian ympäriajo, 4. etapin voitto :Critérium du Dauphiné, kokonaiskilpailussa toinen ;2016 :Vuelta a Andalucía, kokonaiskilpailussa toinen, etapin 4 (aika-ajo) voitto :Katalonian ympäriajo, kokonaiskilpailussa viides :Sveitsin ympäriajo, kokonaiskilpailussa kuudes, 7. etapin voitto ;2017 :Katalonian ympäriajo, kokonaiskilpailussa viides :Tour de Romandie, kokonaiskilpailussa kuudes :Italian ympäriajo, kokonaiskilpailussa 20:s, 18. etapin voitto :Espanjan ympäriajo, kokonaiskilpailussa kymmenes :MM- kilpailut, joukkueaika-ajossa hopeaa ;2018 :Volta ao Algarve, kokonaiskilpailussa kolmas :Kalifornian ympäriajo, kokonaiskilpailussa toinen, 4. etapin (aika-ajo) voitto :Tour of Utah, prologin voitto :MM-kilpailut, joukkueaika-ajossa pronssia ;2019 :Critérium du Dauphiné, kokonaiskilpailussa toinen == Lähteet == Luokka:Yhdysvaltalaiset maantiepyöräilijät Luokka:Vuonna 1988 syntyneet Luokka:Elävät henkilöt
Hear What I Say

Hear What I Say on C.C. Catchin albumi vuodelta 1989. Albumi on ensimmäinen ilman Dieter Bohlenin apua. Se on myös tyylillisesti C.C. Catchin aikaisemmista albumeista poikkeava, sisältäen vaikutteita ajankohtaisesta (ja ehkä hieman tulevastakin) pop musiikista, house musiikista, sekä new jack swingistä. Tällä kertaa myös C. C. Catch on osallistunut useiden albumin kappaleiden kirjoittamiseen. Albumin tuottivat Duran Duranista tuttu Andy Taylor, mm. Simply Redin ja Depeche Moden kosketinsoittajana toiminut Dave Clayton, nimimerkki "Avenue" sekä Jo Dworniak. Albumin kappaleista julkaistiin singleinä Big Time ja Midnight Hour, jotka menestyivät kohtalaisesti, ja ne ovatkin albumin tunnetuimpia kappaleita. Muutoin albumi ei yltänyt samaan menestykseen kuin sitä edeltäneet julkaisut. == Kappaleet == # "Midnight Hour" (Cyndi Valentine, Tony Green) \- 4:35 # "Big Time" (C.C. Catch, Georg Koppehele, Martin Koppehele) \- 3:51 # "Love Away" (C.C. Catch, Dave Clayton, Jo Dworniak) \- 4:12 # "Give Me What I Want" (C.C. Catch, Clayton , Dworniak) \- 3:47 # "I'm Gonna Miss You" (Mennana Szimanneck, Peter Szimanneck) \- 5:40 # "Backgirl" (Andreas Van Kane, Nicholas Marriot) \- 3:31 # "Can't Catch Me" (C.C. Catch, Clayton, Dworniak) \- 3:51 # "Hear What I Say" (C.C. Catch, Clayton, Dworniak) \- 3:49 # "Nothing's Gonna Change Our Love" (C.C. Catch, Clayton, Dworniak) \- 3:50 # "Feels Like Heaven" (C.C. Catch, Clayton, Dworniak) \- 5:20 Luokka:Vuoden 1989 albumit Luokka:C. C. Catchin albumit
Ansa (kirja)

Ansa (The Trap) on vuonna 1993 julkaistu James Goldsmithin kirjoittama kirja. Sen on suomentanut Paavo Väyrynen. Kirjassaan Goldsmith varoittaa muun muassa vapaakaupasta joka lisää länsimaissa työttömyyttä ja köyhyyttä. Hän osoittaa, että Aasiassa saa 40 työntekijää yhden länsimaalaisen hinnalla, joten myös korkeaa osaamista vaativa työ tulee siirtymään sinne. Kirjassaan hän ottaa kantaa myös tehomaatalouteen, ydinvoimaan, slummiutumiseen ja miten nämä ongelmat voisi ratkaista. Ratkaisuiksi hän tarjoaa muun muassa luomutuotantoa ja hyvinvointiyhteiskunnan uudelleenjärjestelyä. == Katso myös == * Euroopan unioni * GATT * Maailman kauppajärjestö == Aiheesta muualla == * Goldsmith vieraili Suomessa Kauppalehti 14.3.1995. * Ansa -kirjasta 1999 arkistosivuilla Perussuomalaiset. * Kirja-arvostelu Luokka:Vuoden 1993 kirjat Luokka:Brittiläiset kirjat
D.Phone Group

D.Phone Group on kiinalainen matkapuhelinten ja niiden lisävarusteiden vähittäismyyjä. Sillä on Kiinassa 1 300 myymälää, joista se itse omistaa 800.http://www.3i.com/portfolio/companies/dphone.html == Lähteet == Luokka:Kiinalaiset yritykset
Miesten Ykköspesis-kausi 2012

Vuonna 2012 Ykköspesiksessä pelattiin runkosarjassa kaksinkertainen sarja josta parhaat 4 pelasivat(1-4, 2-3) paras viidestä pudotuspelit pääsystä superpesiskarsintaan. ==Runkosarja== Sijoitus Joukkue Pelattu 3P 2P 1P 0P TJ PJ JE P 1 Ulvilan Pesä-Veikot 22 7 9 4 5 185 110 +75 43 2 Oulun Lippo 22 5 12 4 1 198 129 +69 43 3 Kempeleen Kiri 22 7 7 2 6 192 152 +40 37 4 Seinäjoen Mailajussit 22 6 8 3 5 153 138 +15 37 5 Puijon Pesis 22 5 9 4 4 171 137 +34 37 6 Sotkamon Jymy (2) 22 7 4 3 8 149 141 +8 32 7 Ylivieskan Kuula 22 4 9 1 8 167 166 +1 31 8 Haminan Palloilijat 22 4 3 8 7 173 172 +1 26 9 Oulujoen Kiekko 22 3 3 6 10 164 195 -31 21 10 Puna-Mustat Helsinki 22 3 3 6 10 139 170 -31 21 11 Lievestuoreen Kisa 22 1 8 2 11 108 191 -83 21 12 Imatran Pallo-Veikot 22 1 4 4 13 132 230 -98 15 Oulujoki päätti luopua ykköspesis sarjapaikastaan kustannusten vuoksi. ==Pudotuspelit== ===Välierät (paras viidestä)=== Ulvilan Pesä-Veikot – Seinäjoen Maila-Jussit 12.8. UPV SMJ 0–2 (1–3, 0–2) 15.8. SMJ UPV 1–0 (1–1, 4–0) 18.8. UPV SMJ 0–1 (4–4, 6–7) Seinäjoki superpesiskarsintaan voitoin 3-0 Oulun Lippo – Kempeleen Kiri 12.8. Oulu KeKi 2–1 (9–8, 3–6, 1-1, 2-1) 15.8. KeKi Oulu 0–1 (2–2, 3–3, 0-1) 18.8. Oulu KeKi 0–1 (3–6, 7–7) 19.8. KeKi Oulu 1–2 (1–0, 2–4, 0-0, 0-1) Oulu superpesiskarsintaan voitoin 3–1 ==Lähteet== Luokka:Pesäpallon Ykkössarjakaudet Luokka:Vuoden 2012 pesäpallo
Tanssi, senorita

Tanssi, senorita () on Irving Cummingsin ohjaama yhdysvaltalainen Technicolorilla kuvattu musikaalikomediaelokuva vuodelta 1940. Dramaattisen musikaalikomedian pääosissa ovat Betty Grable, Don Ameche ja Carmen Miranda. Tanssi, senorita kertoo amerikkalaisen tytön lomamatkasta Etelä-Amerikkaan, missä häntä kohtaa rakkaus ja hevoskilpailut. Tanssi, senorita perustuu samannimiseen Rian Jamesin ja Ralph Spencein kirjoittamaan tarinaan, josta Darrell Ware ja Karl Tunberg laativat käsikirjoituksen. 20th Century Fox -studio tuotti elokuvan. Tanssi, senorita sai kotimaan ensi-iltansa 11. lokakuuta vuonna 1940; Suomessa elokuva sai ensi-iltansa 4. lokakuuta vuonna 1942. Tanssi, senorita oli vuoden 1940 yksi suurimmista arvostelu- ja kassamenestyksistä; 20th Century Foxin menestynein. Myös toinen Grablen vuoden 1940 elokuva, Kadun sävelmä, menestyi loistavasti lippuluukuilla; elokuva pääsi vuoden menestyneimpien elokuvien sijalle 13 ja oli 20th Century Foxin kolmanneksi menestynein elokuva. Tanssi, senorita teki Grablesta suuren tähden; tästä elokuvasta alkoi hänen ”kassamagneettikuningatar” -aikakautensa Technicolor-musikaaleissa, joka kesti aina 1950-luvulle. Tanssi, senorita oli myös Carmen Mirandan ensimmäinen yhdysvaltalainen elokuva. Tanssi, senorita sai vuonna 1941 kolme Oscar-ehdokkuutta parhaasta laulusta ("Down Argentine Way", Harry Warren ja Mack Gordon), parhaasta lavastuksesta (värielokuva) (Richard Day ja Joseph C. Wright) ja parhaasta kuvauksesta (Leon Shamroy ja Ray Rennahan). Tanssi, senorita on julkaistu kahdesti DVD:lle: ensimmäisen kerran 17. huhtikuuta vuonna 2006 ja toisen kerran samana vuonna 13. kesäkuuta. == Rooleissa == == Oscar-ehdokkuudet == Vuosi Palkinto Kategoria Kenelle Mistä 1941 Oscar-palkinto Paras laulu Harry Warren (musiikki) Mack Gordon (sanat) Laulusta "Down Argentine Way" Paras lavastus (värielokuva) Richard Day Joseph C. Wright – Paras kuvaus (värielokuva) Leon Shamroy Ray Rennahan – == Soundtrack == * ”Bambu Bambu” * ”Down Argentina Way” * ”Mamãe Eu Quero” * ”Nenita” * ”Sing to Your Señorita” * ”Two Dreams Met” * ”South American Way” == Lähteet == == Aiheesta muualla == * * * * Luokka:Yhdysvaltalaiset elokuvamusikaalit Luokka:Vuoden 1940 yhdysvaltalaiset elokuvat Luokka:Yhdysvaltalaiset romanttiset komediat Luokka:Irving Cummingsin ohjaamat elokuvat
Nijel Amos

Nijel Amos (s. 15. maaliskuuta 1994) on botswanalainen juoksija, jonka päämatka on 800 metriä. Amos sai 2011 Gaboronen alle 20-vuotiaiden Afrikan- mestaruuskilpailuissa pronssia 800 metrillä ajalla 1.47,38. Lillen alle 18-vuotiaiden MM-kilpailuissa hän sijoittui viidenneksi. Kauden päätteeksi hän sai samalla matkalla pronssia Douglasin nuorten Kansainyhteisön kisoissa. 9\. kesäkuuta 2012 Amos juoksi Mannheimissa Botswanan ennätyksen 1.43,11. Heinäkuussa hän voitti kultaa Barcelonan alle 20-vuotiaiden MM-kisoissa ajalla 1.43,79. Elokuussa Amos saavutti Lontoon olympialaisissa hopeaa 800 metrillä uudella junioreiden maailmanennätysajalla 1.41,73. Mitali oli Botswanan ensimmäinen olympiamitali. Kazanin universiadeissa 2013 Amos voitti kultaa ajalla 1.46,53. Hän jättäytyi pois Moskovan MM-kisoista loukkaantumisen vuoksi. Vuonna 2014 Amos voitti Afrikan mestaruuden, kultaa Glasgow’n Kansainyhteisön kisoissa ajalla 1.45,18 ja maanosien cupin. Pekingin MM- kisoissa 2015 hän karsiutui välierissä. Hän voitti samana vuonna Afrikan kisoissa kultaa 800 metrillä ja sai hopeaa 4 × 400 metrin viestissä. Rio de Janeiron olympialaisissa 2016 Amos jäi alkueriin. Lontoon MM-kilpailuissa 2017 hän sijoittui viidenneksi. Hän voitti 800 metrin Afrikan-mestaruuden 2018 ajalla 1.45,20. Vuonna 2021 järjestetyissä Tokion olympialaisissa hän oli 800 metrillä kahdeksas. Amos teki 400 metrin juoksussa Botswanan nuorten ennätyksen 45,66 Potchefstroomissa 19. maaliskuuta 2013. Ennätyksensä 44,99 hän juoksi Padovassa 16. heinäkuuta 2019. == Dopingkäry == Amos jäi kiinni dopingista 4. kesäkuuta 2022. Hänen dopingnäytteestään löytyi GW1516-nimistä ainetta, joka on niin kutsuttu metabolinen modulaattori. Hän sai kolmen vuoden kilpailukiellon. == Lähteet == Luokka:Botswanalaiset keskimatkojen juoksijat Luokka:Botswanalaiset olympiamitalistit Luokka:Dopingrikkomuksesta tuomitut yleisurheilijat Luokka:Dopingrikkomuksesta tuomitut botswanalaiset Luokka:Vuonna 1994 syntyneet Luokka:Elävät henkilöt
Diamonds (C. C. Catchin albumi)

Diamonds on C. C. Catchin ensimmäinen kokoelma-albumi, joka on julkaistu vuonna 1988. Albumi sisältää C. C. Catchin tunnetuimpia kappaleita, niiden täysmittaisia single versioita sekä erilaisia miksaus versioita. Näiden lisäksi kokoelmalla on albumilta pois jäänyt single, House of Mystic Lights, sekä tuolloin ennenjulkaisemattomat kappaleet Do You Love as You Look ja Don't Shoot My Sheriff Tonight. == Kappaleet == === CD-julkaisu === # "House of Mystic Lights" (Long version - Dance mix) - 4:10 # "Are You Man Enough" - 3:29 # "'Cause You Are Young" - 4:10 # "Don't Shoot My Sheriff Tonight" (Ennenjulkaisematon) - 3:07 # "Heartbreak Hotel" - 3:36 # "Soul Survivor" - 3:25 # "Strangers By Night" - 3:45 # "I Can Lose My Heart Tonight" - 3:52 # "Heaven And Hell" - 3:40 # "Do You Love as You Look" (Ennenjulkaisematon) - 3:32 # "House of Mystic Lights" (Radio swing mix) - 3:04 # "Heartbreak Hotel" (Room 69 mix) - 4:57 # "Strangers By Night" (Extended version) - 5:41 # "I Can Lose My Heart Tonight" (Extended club remix) - 5:55 ===LP- ja kasetti- julkaisu=== ====A-puoli==== # "House of Mystic Lights" (Long version - Dance mix) - 4:10 # "Are You Man Enough" - 3:29 # "'Cause You Are Young" - 4:10 # "Don't Shoot My Sheriff Tonight" (Ennenjulkaisematon) - 3:07 # "Heartbreak Hotel" - 3:36 ====B-puoli==== # "Soul Survivor" - 3:25 # "Strangers By Night" - 3:45 # "I Can Lose My Heart Tonight" - 3:52 # "Heaven And Hell" - 3:40 # "Do You Love as You Look" (Ennenjulkaisematon) - 3:32 Luokka:Vuoden 1988 kokoelma- albumit Luokka:C. C. Catchin albumit
Olli Reikko

Olavi Johannes ”Olli” Reikko (10. tammikuuta 1927 Porin maalaiskunta – 23. kesäkuuta 2005 Pori) oli suomalainen yleisurheilija. Hänen päälajinsa oli kymmenottelu. Olli Reikko osallistui Helsingin olympialaisten kymmenotteluun, jossa sijoittui kolmanneksitoista tuloksella 5 725. Päätöslajissa 1 500 metrillä hän oli koko kilpailun nopein. Seuratasolla Reikko edusti Pihlavan Kisa-Veikkoja ja vuodesta 1952 alkaen Mäntän Urheilijoita. Kymmenottelun Suomen mestaruuden Reikko voitti 1951–1953, sekä SM-hopeaa 1954 ja 1955. Lisäksi hän saavutti SM-pronssia 400 metrin juoksussa 1952. == Lähteet == * === Viitteet === Luokka:Suomalaiset yleisurheilun moniottelijat Luokka:Vuonna 1927 syntyneet Luokka:Vuonna 2005 kuolleet
Self Entitled

Self Entitled on yhdysvaltalaisen punk rock-yhtye NOFX:n 12. studioalbumi. Se julkaistiin 11. syyskuuta 2012 Fat Wreck Records -levy-yhtiön kautta. Yhtye ilmoitti albuminsa julkaisusta virallisesti heinäkuussa 2012. == Kappaleet == # # # # # # # # # # # # == Arvostelut == * Metacritic: 68/100Metacritic: Reviews for Self Entitled by NOFX * AbsolutePunk: 84%AbsolutePunk review * AllMusic: AllMusic review * Alternative Press: Alternative Press review == Lähteet == * NOFX – Self Entitled out September 11th! * discogs.com === Lähteet === Luokka:Vuoden 2012 albumit Luokka:Yhdysvaltalaiset pop punk -albumit Luokka:Yhdysvaltalaiset pop rock -albumit Luokka:Skate punk -albumit Luokka:Ska punk -albumit
Vilhelm Carlberg

Gustaf Vilhelm Carlberg (5. huhtikuuta 1880 Karlskrona - 1\. lokakuuta 1970 Danderyd) oli ruotsalainen ampuja ja olympiavoittaja. Carlberg osallistui Ateenan välikisoissa 1906 kahdeksaan eri lajiin ja sai pronssia 25 metrin kaksintaistelupistoolin Au commandement -kilpailusta. Lontoon olympialaisissa 1908 hän oli voittamassa hopeaa 50 ja 100 jaardin pienoiskiväärissä joukkuekilpailussa makuuasennosta ammuttuna ja osallistui myös muun muassa pistoolin 50 jaardin joukkuekilpailuun, jossa Ruotsi oli viides, sekä 25 metrin pienoiskiväärin katoavien taulujen kisaan, jossa hän oli seitsemäs. Carlberg voitti Tukholman olympiakisoissa 1912 viisi mitalia, joista kolme oli kultaisia ja kaksi hopeisia. Hän ampui 25 metrin katoavien taulujen pienoiskiväärikilpailusta kultaa tuloksella 242 ja oli mukana neljässä mitalin tuoneessa joukkuekisassa. Carlberg oli seuraavana vuonna 50 metrin vapaapistoolissa paras MM-kisoissa voittotuloksella 486. Ruotsi sai kisoissa vapaapistoolin joukkuekilpailun pronssia. Hän voitti vielä hopeaa 25 metrin kuvioammunnassa Pariisin olympialaisissa 1924, joiden aikaan hän oli 44-vuotias. Vilhelm ja hänen kaksosveljensä Eric, joka oli myös ampuja, olivat perheen neljästä lapsesta nuorimmat. Heidän eläinlääkäri-isänsä kuoli kaksosten ollessa 12-vuotiaita. Sekä Vilhelm että Eric ryhtyivät sotilaiksi ja saavuttivat majurin arvonimen. Molemmet myös kouluttautuivat liikunnanopettajiksi. Vilhelm meni vuonna 1921 naimisiin laulaja Elsa Reuterin kanssa. == Lähteet == * Carlbergin profiili sports-reference.com -sivustolla === Viitteet === Luokka:Ruotsalaiset ampujat Luokka:Ruotsalaiset olympiavoittajat Luokka:Vuonna 1880 syntyneet Luokka:Vuonna 1970 kuolleet
Tuula Juvonen

Tuula Juvonen (s. 1962) on suomalainen yhteiskuntatieteilijä, joka on erikoistunut sukupuolentutkimukseen ja queer-tutkimukseen. Hän toimii sukupuolentutkimuksen yliopistolehtorina Tampereen yliopistossa. Hän on ollut vierailevana professorina Hampurin yliopistossa 2006 ja Jyväskylän yliopistossa 2007–2009. Juvonen on väitellyt Tampereen yliopistosta sosiaalipolitiikan oppiaineesta vuonna 2002, ja hänen väitöskirjansa käsitteli homoseksuaalisuutta koskevien merkitysten ja uskomusten rakentumista Suomessa 1950- ja 1960-luvuilla. Juvonen on haastatellut homoseksuaaleja muun muassa siitä, millaista oli elää aikana, jolloin homoseksuaalisuutta kutsuttiin ”ruotsalaistaudiksi”, ja se oli rikos, joten homoseksuaalisesti suuntautuneet joutuivat elämään piilossa. Kustannusyhtiö Vastapaino julkaisi väitöskirjan kirjana nimeltä Varjoelämää ja julkisia salaisuuksia. Juvonen sai vuonna 2012 Tampereen yliopiston Hyvän opettajan -palkinnon. ==Opiskelijan erottaminen== Marraskuussa 2020 Juvonen erotti kurssiltaan ”Yhdenvertaisuus ja sukupuolten tasa-arvo yhteiskunnassa” opiskelijan, sittemmin kansanedustajan Joakim Vigeliuksen, joka oli kyseenalaistanut luennoitsijan jutut "miehistä, joilla on kuukautiset" ja jakanut sosiaalisessa mediassa luennolla käytyä keskustelua. Tapaus tunnetaan tunnisteella #menkkagate. == Teoksia == * * * * Juvonen, Tuula: Kaapista kaapin päälle. Homoseksuaaliset ihmiset ja heidän oikeutensa edustuksellisessa politiikassa. Tampere: Vastapaino, 2015. ISBN 978-951-768-449-1 == Lähteet == ==Aiheesta muualla== * Tuula Juvonen Centre of Excellence -sivuilla * Tuula Juvonen Jyväskylän yliopiston sivuilla * Tuula Juvonen Tampereen yliopiston sivuilla Luokka:Suomalaiset sukupuolentutkijat Luokka:Suomalaiset yhteiskuntatieteilijät Luokka:Seksuaali- ja sukupuolivähemmistöjen oikeuksia ajaneet aktivistit Luokka:Elävät henkilöt Luokka:Vuonna 1962 syntyneet
Ihmislajin synty

Ihmislajin synty on Juha Valsteen vuonna 2012 ilmestynyt kirja ihmisen evoluutiosta. Kirja käsittelee samaa aihepiiriä kuin Valsteen vuonna 2004 ilmestynyt Apinasta ihmiseksi. Valste käy kirjassa läpi ihmislajin kehitystä tuoreimman tiedon valossa. Vielä vedosvaiheessa hän lisäsi tekstiin juuri julkaistua tietoa. Valste on kirjoittanut aiheesta aiemmin kaksi kirjaa, mutta tämä teos ei ole niiden päivitys vaan täysin uusi teos uudesta näkökulmasta. Kriitikko kiittää, että Valste pyrkii käyttämään suomenkielisiä termejä, toisin kuin biologit yleensä, ja näin kirjasta tulee selkeää asiaproosaa. Myös kirjan rakenne auttaa lukijaa: siinä on lyhyitä kokonaisuuksia, joiden hahmottaminen on helppoa. Siitä on sanottu myös, että se "on helppo ja hauska keino yleissivistää itseään"Jukka Kemppinen, blogi, viitattu 9.8.2012. Kirja on ollut kesäkuussa 2012 Akateemisen kirjakaupan kymmenen myydyimmän tietokirjan listalla.Marja Puisto, Juha Valste vie kirjassaan lukijan alkukotiin Afrikkaan , Ykkössanomat.fi, viitattu 9.8.2012 == Lähteet == == Aiheesta muualla == * * Luokka:Kirjat ihmisen evoluutiosta Luokka:Kirjat biologisesta antropologiasta Luokka:Suomalaiset biologian tietokirjat Luokka:Vuoden 2012 kirjat
Veera Oksanen

Veera Elina Oksanen (s.23. toukokuuta 1978 Somero) on uransa päättänyt suomalainen keihäänheittäjä. Hän edusti Someron Esaa ja hänen valmentajanaan toimi vuodesta 1994 alkaen Tapio Korjus. Oksanen sijoittui pronssille alle 23-vuotiaiden Euroopan mestaruuskilpailuissa vuonna 1999 tuloksella 55,90. Hän edusti Suomea myös alle 20-vuotiaiden EM-kilpailuissa vuonna 1995 ja saman ikäluokan MM-kisoissa vuonna 1996. EM-kisoissa Oksanen sijoittui kahdeksanneksi, MM-kisoissa hänen sijoituksensa oli 11. Ennätyksikseen Oksanen heitti vanhalla keihäsmallilla tuloksen 59,67 vuonna 1998 ja uudella keihäsmallilla tuloksen 58,36 vuonna 1999. Kilpailuissa hän ei ole esiintynyt vuoden 2000 jälkeen. == Lähteet == * Luokka:Suomalaiset keihäänheittäjät Luokka:Vuonna 1978 syntyneet Luokka:Elävät henkilöt
Merja Pitkänen

Merja Johanna Pitkänen (s. 18. tammikuuta 1976 Tornio) on suomalainen keihäänheittäjä, joka saavutti pronssia tuloksella 55,24 alle 23-vuotiaiden Euroopan-mestaruuskilpailuissa vuonna 1997 Turussa. Euroopan-mestaruuden voitti Taina Uppa. Sisäratojen SM-kilpailuista Pitkänen saavutti keihäänheiton SM-hopeaa vuonna 2009. Hän edustaa Alatornion Pirkkoja. Pitkäsen valmentajana toimi Markku Angeria. Hänen ennätyksensä uudella keihäsmallilla on 52,40 ja vanhalla mallilla 55,48. == Lähteet == * Luokka:Suomalaiset keihäänheittäjät Luokka:Vuonna 1976 syntyneet Luokka:Elävät henkilöt
Pekka Viljanen (kävelijä)

Pekka Oskar Viljanen (13. kesäkuuta 1921 Askainen – 2. joulukuuta 1995 Naantali) oli suomalainen yleisurheilija. Hänen päälajinsa oli kävely. Viljanen, lempinimeltään Kävelyapostoli, osallistui Helsingin olympialaisten 50 km kävelyyn, jossa hän sijoittui neljänneksitoista ajalla 4.49.16,4. Viljanen edusti Askaisten Visaa vuoteen 1945, Naantalin Löylyä vuoteen 1959, Turun Tovereita vuoteen 1963 ja sen jälkeen Naantalin Tovereita. 30 kilometrin Suomen mestaruuden Viljanen voitti 1948, 1951, 1952 ja 1953, SM-hopeaa 1945, 1949 ja 1950, sekä SM-pronssia 1947. 20 kilometrillä Viljanen voitti SM:n 1962. 50 kilometrillä Viljanen oli Suomen mestari 1955.Urheilumme Kasvot 2, sivu 1411 ==Lähteet== == Aiheesta muualla == * Luokka:Suomalaiset kävelijät Luokka:Vuonna 1921 syntyneet Luokka:Vuonna 1995 kuolleet
Henriette Brossin de Polanska

Eve Henriette Brossin de Mère-de Polanska (1878 Harkova, Venäjän keisarikunta - 1954) oli ranskalainen taidemaalari. Brossin de Polanska syntyi Harkovassa ja meni Pariisiin sekä Italiaan työn vuoksi. Hän teki muun muassa potretteja ja asetelmia. Brossin de Polanskan ehkä tunnetuin työ on Genevejärveä esittävä Lac Leman. Hän voitti Antwerpenin olympiakisoissa 1920 hopeaa työllään L'élan. Hän sai Sveitsin kansallisuuden vuonna 1921. == Lähteet == * Brossin de Polanskan profiili sports-reference.com -sivustolla === Viitteet === Luokka:Ranskalaiset taidemaalarit Luokka:Ranskalaiset olympiamitalistit Luokka:Vuonna 1878 syntyneet Luokka:Vuonna 1954 kuolleet
Donut King

Donut King on Australian suurin franchise-donitsimarkkinoija, jonka pääkonttori sijaitsee Southportissa, Queenslandissä. ==Historia== Donut King perustettiin Sydneyssä vuonna 1981, ja se on nykyisin osa Retail Food Groupia. Retail Food Group hallinnoi nykyään myös Michel's Patisserieta, Brumby's Bakeriesiä ja bb's Cafea. Syyskuussa 2010 Australiassa oli yhteensä yli 350 Donut Kingin ravintolaa, joita on siellä lähes kaikissa ostoskeskuksessa. Heinäkuussa 2008 Donut King solmi sopimuksen Shanghaista kotoisin olevan Mak Brandsin kanssa, saaden aikaan ensimmäisen australialaisen yrityksen tuonnin Kiinan markkinoille. Kiinassa Donut Kingillä on tällä hetkellä seitsemän myymälää. ==Tuotteet== Donitsien lisäksi Donut Kingin valikoimaan kuuluu muitakin ruokia ja juomia kuten kahvia, teetä, virvoitusjuomia, pirtelöitä, pehmisjäätelöä, jäähilejuomia ja nakkisämpylöitä. Monet näistä tarjotaan donitsien kanssa ateriakokonaisuuksina. ==Lähteet== Luokka:Pikaruokalat Luokka:Australialaiset yritykset
Donnacona

Donnacona (k. noin 1539) oli Stadaconan irokeesipäällikkö, kun ranskalainen Jacques Cartier päätyi alueelle. Donnaconna protestoi, kun Cartier nosti heinäkuussa 1534 ristin Gaspén niemimaalle. Hän saarnasi ranskalaisille, jotka pysäyttivät Donnaconan kanootin ja pakottivat hänet tulemaan maihin matkakumppaniensa kanssa. Cartier järjesti Donnaconalle juhlan ja suostutteli hänet lähettämään poikansa Domagayan ja Taignoagnyn Cartier’n mukana Ranskaan. Ranskalaiset tarvitsivat tulkkeja, ja Cartier lupasi palauttaa pojat. Cartier palasi toukokuussa 1535 Donnaconan poikien kanssa, jotka olivat oppineet ranskaa. Heidän avullaan Cartier löysi uusia maita, mutta lopulta sekä Donnacona että hänen poikansa käänsivät Cartier’lle selkänsä, kun Cartier päätti lähteä Hochelagan saakka Donnaconan vastustuksesta huolimatta. Cartier käytti Donnaconan ja tämän vihollisen välistä riitaa hyväkseen ja kutsui Donnaconan neuvotteluun. Cartier vangitsi Donnaconan ja kaikkiaan kymmenen intiaania ja kuljetti heidät Ranskaan. Donnacona saapui heinäkuussa 1536 Ranskaan, ja hänet esiteltiin myös kuningas Frans I:lle. Donnacona kuoli Ranskassa, mikä hiersi entisestään ranskalaisten Stadaconan asukkaiden välejä. == Lähteet == Luokka:Kanadalaiset intiaanipäälliköt
Jalusta

Jalusta on rakenne, joka tukee esimerkiksi patsasta, kameraa, kaukoputkea, mittalaitteita tai valaisinta. == Kiinteät jalustat == Esimerkiksi viinilaseilla, patsailla ja erilaisilla antenneilla on kiinteä jalusta jonka tarkoituksena on estää kaatumista. Koko rakennelman paino, painopisteen paikka ja etäisyys jalustan reunasta määräävät kaatumisherkkyyden. == Siirrettävät laitejalustat == Jalusta esimerkiksi kameraan kiinnitettynä mahdollistaa pidempien valotusaikojen käyttämisen, koska jalustaa käytettäessä kamera ei pääse tärisemään yhtä helposti kuin käsivaralta kuvattaessa. Jalustoja on olemassa pieniä, esimerkiksi pöydälle sijoitettavia, mutta myös usean metrin pituisia ja ne ovat yleensä teleskooppijaloilla varustettuja. Jalustaan liitetään kaukoputken, videokameran tai valokuvakameran kanssa käytettäessä kinopää, joka mahdollistaa tasaisen sivusuuntaisen ja pystysuuntaisen liikkeen (panoroinnin ja tilttauksen). Kamerakäytössä vaihtoehtoinen säätölaite on kuulapää, jolla kamera saadaan kohdistettua nopeasti. Nykyään on myös taipuvilla jaloilla olevia jalustoja, jotka voi taitella esimerkiksi oksalle, pylvääseen tai ranteeseen, mutta niitä voi käyttää myös perinteisen jalustan tavoin. == Seurantalaite == Seurantalaitteella varustettu jalusta on jalusta, jota käyttämällä voi kuvata hitaallakin valotusajalla kohdetta joka liikkuu, tähtivalokuvauksessa sellainen on välttämättömyys jos kuvataan kaukaisia himmeitä kohtia. Seurantalaite tällöin kompensoi maapallon pyörimisestä johtuvan muutoksen tähtitaivaalla. Luokka:Audiovisuaalinen tekniikka Luokka:Valokuvausvälineet Luokka:Työkalut
Hazard (Nebraska)

Hazard on kylä Shermanin piirikunnassa Nebraskan osavaltiossa Yhdysvalloissa. Vuoden 2010 väestönlaskennan mukaan siellä asui 70 asukasta. Kylä on tullut tunnetuksi rocklaulaja Richard Marxin Hazard-kappaleen tapahtumapaikkana. == Lähteet == Luokka:Nebraskan kylät
Gennarbyviken

Gennarbyviken on merenlahdesta patoamalla muodostettu järvi Hankoniemen länsipuolella lounaisella Uudellamaalla. Se sijaitsee pääosin Raaseporin eteläosassa ja pieneltä osin myös Hangon alueella. Järven pinta-ala on 10,8 neliökilometriä.Gennarbyviken, vakavesi, Raasepori Gennarbyviken padottiin vuonna 1957 Stagsundin kohdalta teollisuuden raakaveden tarvetta varten. Sen vesi on nykyään makeaa (suolapitoisuus alittaa 0,5 promillea). Gennarbyviken on lounais–koillissuuntaisesti pitkänomainen, etäisyys järven etelärannan sulkuportilta pohjoisrannalle on runsaat viisitoista kilometriä. Gennarbyvikenin vesitilavuus on 79 838 000 kuutiometriä. Altaan pinta on suunnilleen merenpinnan tasossa ja suurin syvyys on noin 34–35 metriä, joten altaan kryptodepressio on suomalaisittain huomattavan syvä. Syvin kohta sijaitsee järven eteläosan sulkuportin lähellä. Järven keskiosan Krokbyströmmen on matalaa, siitä pohjoiseen allas jälleen syvenee, ja pohjoisosan syvin kohta on 25 metriä. Gennarbyvikenissä on 28 saarta, joista kuusi on yli hehtaarin laajuisia ja kaksi alle aarin laajuisia. Järven eteläosassa sijaitsee noin viidentoista hehtaarin laajuinen Storholmen, jonka tuntumassa on useiden pienempien saarten rykelmä, suurimpana noin kolmen hehtaarin laajuinen Hopaholmen. Storholmen lähisaarineen on luonnonsuojelualuetta. Järven keskivaiheilla sijaitsee Krokbyholmen ja lounaisosan Tronsbölevikenissä Furuholmen. Gennarbyvikenissä pesii muun muassa tukkasotka, telkkä, silkkiuikku, sinisorsa, nokikana ja kaulushaikara. Se on myös kaakkurien tärkeä ruokailualue. Gennarbyvikenin läheisyydessä sijaitsee useita pieniä ja pienehköjä järviä, kuten Gennarbyträsket koillisessa ja Grabbskog Storträsket idässä. Gennarbyvikenin ja Grabbskog Storträsketin välissä sijaitsee luonnonsuojelualue. Gennarbyviken kuuluu Bengtsårin rannikkoalueeseen (92.111), joka on kolmannen jakovaiheen vesistö Eteläisen saaristomeren päävesistössä (92).Bengtsårin rannikkoalue (92.111). Järviwiki. Viitattu 23.5.2021. == Lähteet == Luokka:Suomen tekojärvet Luokka:Raaseporin järvet Luokka:Hangon järvet Luokka:Vesihuolto Suomessa
Kanadan perustuslaki

Kanadan perustuslaki on Kanadan vuodesta 1982 voimassa ollut perustuslaki. Se on muodostunut kirjoitetuista ja kirjoittamattomista säädöksistä. Kanadan perustuslain kirjoitettu osa koostuu brittiläisistä ja kanadalaisista säädöksistä. Perustuslain tärkeimmät kirjalliset osat ovat vuosien 1867 ja 1982 Constitution Act. Ensin mainittu säätää kaikki perustuslailliset lait, eli toimeenpano-, lainsäädääntä- ja tuomiovallan sekä liittovaltion että provinssien tasolla. Uudempaan lakiin kuuluvat Perustuslaillisten oikeuksien ja vapauksien julistus ja Kanadan alkuperäiskansojen oikeuksien tunnustaminen. Kirjallisten säädösten lisäksi perustuslakiin kuuluu tapaoikeudellisia määräyksiä ja perustuslaillisia konventioita.Woehrling, s. 164. == Lähteet == * === Viitteet === == Aiheesta muualla == *Perustuslaki Perustuslaki Luokka:Perustuslait
Sassetot-le-Mauconduit

Sassetot-le-Mauconduit on kunta Seine-Maritimen departementissa Ylä-Normandian hallintoalueella Ranskassa, tarkemmin Pays de Cauxin alueella lähellä Englannin kanaalia. Kunnan tärkeimpiä nähtävyyksiä on 1700-luvulla rakennettu Sassetotin linna (Château de Sassetot). Se oli aikanaan Itävallan keisarinnan Elisabetin eli Sissin kesäasunto. Nykyään linna toimii hotellina. == Lähteet == Luokka:Seine-Maritimen kunnat
RSD-58

RSD-58 oli ensimmäisiä kaupallisille markkinoille tulleista ilmatorjuntaohjusjärjestelmistä. Sen kehittivät Contraves ja Oerlikon. Kehittely alkoi jo vuonna 1947, koeammunnat tapahtuivat 1950, ja tuotantoasteelle tuote päätyi 1952. Ohjuksen etusiivekkeet olivat liikkuvia, mikä lisäsi sen ketteryyttä eli maaliinhakeutuvuutta. Ohjaus perustui sädeseurantaan (engl. beam riding). Asejärjestelmää käytti Sveitsin ohella ainakin Italia ja Japani. Ohjuksen laukaisupaino oli 400 kg ja suurin kantama 30 km. 6-metrisen ohjuksen halkaisija oli 40 cm ja jänneväli 1,35 m. Sirpalevaikutteisen taistelukärjen paino oli 40 kg. Taistelukärjen sytyttäminen tapahtui radioherätteellä. Lenkwaffensystem RSCD Doppelstartlafette seite.JPG| Lenkwaffensystem RSCD Leitstrahlsender front.JPG| Lenkwaffensystem RSCD Doppelstartlafette front.JPG| Lenkwaffensystem RSCD Leitstrahlsender.JPG| RSCD Werfer.JPG| RSD Triebwerk.JPG| ==Lähteet== *Hogg, Ian: Tykistö- ja ohjusaseet, Karisto, 2011, Hämeenlinna (Suom. Petri Kortesuo) ISBN 978-951-23-5456-6 (s.209) ==Aiheesta muualla== *Rsd 58 - Encyclopedia http://www.encyclo.co.uk/define/Rsd%2058 Luokka:Ilmatorjuntaohjukset
Gotye

Wouter ”Wally” De Backer, taiteilijanimi: Gotye, (s. 21. toukokuuta 1980 Brugge, Belgia) on belgialais-australialainen muusikko ja laulaja- lauluntekijä. Laulamisen lisäksi Gotye hallitsee useita soittimia, kuten piano, kitara, rummut, erilaiset lyömä- ja kosketinsoittimet sekä syntetisaattori. Gotye on julkaissut kolme studioalbumia: Boardface (2003), Like Drawing Blood (2006) ja Making Mirrors (2011). Hänen tunnetuin kappaleensa on vuonna 2011 julkaistu duetto ”Somebody That I Used to Know”, jonka hän on tehnyt yhdessä Kimbran kanssa. Sooloesiintymisten lisäksi hän soittaa melbournelaisessa The Basics -yhtyeessä. Hänen tyylisuuntansa on indie- ja vaihtoehtorock. Gotye on kaksikielinen: hän puhuu englantia ja hollantia. Hän asuu Melbournessa Australiassa. == Diskografia == ===Albumit=== * Boardface (2003) * Like Drawing Blood (2006) * Making Mirrors (2011) ===Singlet=== * "Learnalilgivinanlovin" (2006) * "Hearts a Mess" (2006) * "Eyes Wide Open" (2010) * "Somebody That I Used to Know" (mukana Kimbra) (2011) * "I Feel Better" (2011) * "Easy Way Out" (2012) * "Save Me" (2012) == Aiheesta muualla == * Viralliset sivut Luokka:Australialaiset laulaja- lauluntekijät Luokka:Belgialaiset laulajat Luokka:Vuonna 1980 syntyneet Luokka:Elävät henkilöt
Yleisurheilu kesäolympialaisissa 1924 – miesten 1 500 m

Pariisin olympiakisojen miesten 1 500 metrin juoksuun osallistui 40 urheilijaa. Kilpailupäivät olivat 9.–10. heinäkuuta. ==Alkuerät== Jokaisesta erästä kaksi nopeinta loppukilpailuun. 1\. erä Sija Nimi Maa Aika 1 René Wiriath 4.13,8 2 Jaakko Luoma 4.14,8 3 Ferdinand Friebe 4.15,8 4 Mohamed El- Sayed 5 István Grósz Unkari 2\. erä Sija Nimi Maa Aika 1 Willy Schärer 4.06,6 2 Douglas Lowe 4.07,2 3 William Spencer 4.08,4 4 Léon Fourneau 5 Pala Singh Intia \- Charles Davis Etelä-Afrikka DNF 3\. erä Sija Nimi Maa Aika 1 Paavo Nurmi 4.07,6 2 Sonny Spencer 4.09,0 3 Albert Larsen 4.11,5 4 René Jubeau 4.14,5 5 Aleksander Antson 6 Ferruccio Bruni 7 Daniel Eslava 8 Józef Jaworski 4.28,4 4\. erä Sija Nimi Maa Aika 1 Arvo Peussa 4.17,4 2 Ray Watson 4.17,9 3 Disma Ferrario 4.18,5 4 Jan Zeegers 4.21,0 5 Jack Newman 6 Joseph Van Der Wee 7 Stefan Kostrzewski 4.29,0 5\. erä Sija Nimi Maa Aika 1 Henry Stallard 4.11,8 2 Ray Buker 4.12,8 3 Rolph Barnes 4.13,1 4 Louis Philipps 4.13,4 5 Angelo Davoli 6 Lyuben Karastoyanov 6\. erä Sija Nimi Maa Aika 1 Lloyd Hahn 4.06,8 2 Frej Liewendahl 4.07,4 3 Cyril Ellis 4.08,1 4 Robert Chottin 4.14,8 5 Malcolm Boyd 6 Vilém Šindler 4.23,6 7 Ömer Besim Koşalay 8 Giovanni Garaventa DNF ==Loppukilpailu== Sija Nimi Maa Aika 1 Paavo Nurmi 3.53,6 2 Willy Schärer 3.55,0 3 Henry Stallard 3.55,6 4 Douglas Lowe 3.57,0 5 Ray Buker 3.58,6 6 Lloyd Hahn 3.59,0 7 Ray Watson 4.00,0 8 Frej Liewendahl 4.00,3 9 Arvo Peussa 4.00,6 10 René Wiriath 4.02,8 11 Sonny Spencer 4.03,7 12 Jaakko Luoma 4.03,9 ==Lähteet== * Tulokset sports-reference Luokka:Yleisurheilu kesäolympialaisissa 1924
CornerShot

CornerShot on Israelin puolustusvoimien everstiluutnantti Amos Golanin kehittelemä asevaruste. CornerShot yhdistää periskoopin ja aseen; sen avulla voi sekä nähdä että ampua nurkan takana olevaa kohdetta joutumatta itse tulilinjalle. CornerShot kehitettiin 2000-luvun alussa yhteistyössä yhdysvaltalaisten sijoittajien kanssa ja se on suunniteltu viranomaiskäyttöön SWAT-tiimeille sekä erikoisjoukoille panttivankitilanteisiin, joihin yleensä liittyy terroristeja. CornerShotia käytetään tällä hetkellä ainakin Yhdysvalloissa, Kiinassa, Pakistanissa ja Etelä-Koreassa. Myös Iranissa käytetään CornerShotin tyyppistä järjestelmää. CornerShotista on olemassa muutamia eri versioita joilla voi käyttää erilaisia aseita, kuten puoliautomaattista pistoolia tai 40 mm kranaatinheitintä. CornerShotin tehokas ampumamatka on enintään 100 metriä 9x19mm, .40 S&W; ja .45 ACP pistooleilla sekä enintään 200 metriä 5.7x28mm pistoolilla. Nykyisin CornerShotia valmistaa Corner Shot Holdings, LLC. Sen päämaja sijaitsee Miamissa, Yhdysvalloissa.http://www.cornershot.com/default.asp?catid={F41F454F-7F6B-49AA-92C4-8EF165929953} == Lähteet == Luokka:Aseet
Farida Jalal

Farida Jalal (; s. 14. maaliskuuta 1949 New Delhi) on intialainen näyttelijä. Hänet tunnetaan monista sivurooleistaan Bollywood-elokuvissa. Nykyään hän näyttelee enimmäkseen televisiosarjoissa. == Valikoitu filmografia == * Aradhana (1969) * Paras (1971) * Bobby (1973) * Shakinpelaajat (Shatranj Ke Khilari, 1977) * Henna (1991) * Dil Aashna Hai (1992) * Mammo (1994) * Dilwale Dulhania Le Jayenge (1995) * Raja Hindustani (1996) * Judaai (1997) * Dil To Pagal Hai (1997) * Duplicate (1998) * Soldier (1998) * Kuch Kuch Hota Hai (1998) * Kaho Naa… Pyaar Hai (2000) * Pukar (2000) * Zubeidaa (2001) * Lajja (2001) * K3G – Ilon päiviä, surun päiviä (Kabhi Khushi Kabhie Gham…, 2001) * Student of the Year (2012) == Palkinnot == * Filmfare Awards ** 1972: Paras naissivuosa – Paras ** 1992: Paras naissivuosa – Henna ** 1995: Kriitikkopalkinto parhaasta suorituksesta – Mammo ** 1996: Paras naissivuosa – Dilwale Dulhania Le Jayenge * Bengal Film Journalists’ Association Awards ** 1996: Paras naispääosa (hindi) – Mammo == Lähteet == == Aiheesta muualla == * * Luokka:Intialaiset näyttelijät Luokka:Vuonna 1949 syntyneet Luokka:Elävät henkilöt
Les Mueller

Leslie Clyde ”Les” Mueller (4. maaliskuuta 1919 Belleville, Illinois – 25. lokakuuta 2012 Belleville, Illinois) oli yhdysvaltalainen baseballpelaaja, oikeakätinen syöttäjä. Hän pelasi Major League Baseball -otteluissa vuosina 1941 ja 1945. Hänen seuransa oli Detroit Tigers, joka voitti jälkimmäisenä vuonna World Seriesin.Les Mueller Statistics and History - Baseball-Reference.com Hän palveli kesken uransa toisessa maailmansodassa, mutta sai loppuvuodesta 1944 terveysperusteisen vapautuksen tyrän takia.Les Mueller | SABR == Lähteet == Luokka:Yhdysvaltalaiset baseballpelaajat Luokka:Vuonna 1919 syntyneet Luokka:Vuonna 2012 kuolleet
Glam Rock (kokoelma-albumi)

Glam Rock on K-tel-levy-yhtiön vuonna 1990 julkaisema kokoelma-albumi. Albumin kansikuviin ovat päässeet T.Rex, Gary Glitter, Slade, Rubettes ja Sweet, joilta kuullaan kaksi kappaletta kultakin. Muut esiintyjät ovat Argent, Christie, David Essex, Mott the Hoople ja Roxy Music. == Kappaleet == ; Sivu A Nro Esittäjä Kappale Tekijät Kustantamo 1\. Slade Cum on Feel the Noize Holder / Lea Barn Publishing (Slade) 2\. Sweet Ballroom Blitz M. Chapman / N. Chinn Chinnichap Music Limited / RAK Publ. Ltd. 3\. Gary Glitter Do You Wanna Touch Me Leander / Glitter MCA Music Ltd. 4\. The Rubettes Jukebox Jive Bickerton / Waddington ATV Music Corp. 5\. T. Rex Telegram Sam M. Bolan Wizard (Bahamas) Ltd. 6\. Roxy Music Pyjamarama Ferry EG Records Ltd. 7\. Argent Hold Your Head Up Argent / White Verulam Music Ltd. ; Sivu B Nro Esittäjä Kappale Tekijät Kustantamo 1\. Christie Iron Horse Christie Christabel Music Ltd. (PRS) 2\. Gary Glitter I'm the Leader of the Gang Leander / Glitter MCA Music Ltd. 3\. Mott the Hoople All the Young Dudes David Bowie Chrysalis Music Ltd. / EMI Music Publishing Ltd. 4\. Sweet Blockbuster! M. Chapman / N. Chinn Chinnichap Music Ltd. / RAK Publ. Ltd. 5\. Rubettes Sugar Baby Love Bickerton / Waddington Ladysmith Music Inc. 6\. Slade Mama Weer All Crazy Now Holder / Lea Barn Publishing (Slade) 7\. T.Rex Metal Guru M. Bolan Wizard (Bahamas) Ltd. 8\. David Essex Gonna Make You a Star David Essex Rock on Music == Lähteet == * LP-levy Glam Rock (K-tel GR-7158) 1990 Luokka:Vuoden 1990 kokoelma-albumit